Spanyol csapat csaphat le a Liverpool mellőzöttjére – sajtóhír | Fociclub
újságíró, 2020 április 6. 10:20
Nemzetközi sajtóértesülések szerint a Liverpool csapatától nyáron távozni készülő svájci sztárról már tudni lehet, hogy melyik klubban folytathatja pályafutását…
Winger Liverpool, Xherdan Shaqiri, dikabarkan tengah dilirik oleh klub La Liga, Sevilla. Shaqiri berpeluang meninggalkan Anfield sebab jarang mendapat kesempatan bermain lebih sering. https://t.co/uqIIXxibVv
— iNews.id (@iNewsID) April 6, 2020
A svájci Blickre hivatkozva a spanyol Mundo Deportivo arról számolt be, hogy a rutinos szélső szolgálatai iránt már januárban is érdeklődő Sevilla újabb tárgyalásokat kezdeményezett a Liverpool csapatával Xherdan Shaqiri leigazolását illetően.
A 28 esztendős játékos két évvel ezelőtt került az Anfield Roadra, ám amíg az első szezonjában 30 pályára lépést vállalt, addig a jelenleg szünetelő kiírásban mindössze 10 mérkőzésen jutott szóhoz, ráadásul 2020-ban egyetlen találkozón kapott lehetőséget. Alighanem Shakiri napjai ezzel végleg meg vannak számlálva a “Vörösöknél”, annak ellenére, hogy múlt nyáron és januárban sem akarták őt elengedni.
Állítólag a Liverpool 15 millió eurót kérne a szélsőért, aki iránt az andalúziai gárda mellett például a CSZKA Moszkva és az AS Roma jelentkezett be a közelmúltban.